cyanic-selkie/wikianc huggingface dataset:
Arare
Cara damel Arare
Arare dipundamel kanthi cara beras ketan mau dipunkom (direndam) dumugi empuk. Bibar punika, ketan dipundamel lembut dados glepung. Salajengipun dipun-dang dumugi dados adonan ingkag saged dipunuleni. Lajeng adonan dipuntugel-tugel kanthi ukuran alit sadèrèngipun dipungaringaken, dipunparingi rasa, pungkasan arare dipunpanggang. Arare kadamel kanthi manéka rasa lan padatanipun mawi rasa legi utawi asin (rasa kecap asin utawi rasa selada ingkang ateges rasa sarem). Bahan perisa ingkang padatanipun dipuntambahaken inggih punika nori, urang, lan cumi. Arare ugi dipundamel kanthi manéka warni kanthi nginakaken pewarni saking tuwuhan utawi pewarwa kanggé panganan.
Andaliman
Nama Andaliman
Wonten ing Basa Mandarin Andaliman dipunmangertosi minangka huājiāo (花椒; barès: "lada kembang"). Tiyang Jepang mangertos minangka sanshō (山椒), déné wonten ing Koréa Andaliman punika minangka sanchonamu (산초나무, Z. schinifolium) utawi chopinamu (초피나무, Z. piperitum). Tiyang Tibet, Nepal, Bhutan, lan India ugi mangertos bumbu punika. Wonten ing Basa Inggris nama ingkang paling kondhang inggih punika Sichuan pepper, variasi sanèsipun punika "Szechwan pepper," "Chinese pepper," "Japanese pepper," "aniseed pepper," "Sprice pepper," "Chinese prickly-ash," "Fagara," "sansho," "Nepal pepper," lan "Indonesian lemon pepper,".
Jinis-jinis
Kajawi andaliman (Z. acanthopodium) ing khazanah boga Indonesia ugi wonten kayu lemah (Z. rhetsa), kembang seriawan (Z. nitidum), lan karangean (Z. avicennae). Ing pungkasan punika dipunmangertosi minangka bumbu ing masakan Sunda.
Mupangat
Wonten ing masakan Batak, andaliman punika asring dipunginaakken. Supados saged dipun-ginakaken andaliman kedah dipunalusaken rumiyin lajeng dipundamel bumbu kanggé manéka jinis masakan Barak kados ta sambal na tinombur, arsik (iwak mas bumbu kuning), saksang (gulé babi), Dengke Mas na Niura, Sambal Tuktuk, Mi Gomak, lan sanèsipun.
Abalon
Abalon (asalipun saking Basa Spanyol, Abulón) inggih punika satunggaling spesiès kerang-kerangan (moluska) saking familia Haliotidae lan génus Haliotis. Abalon punika ugi kawéntar minangka kerang mata pitu utawi siput waliking watu, ormer wonten ing Jersey lan Guernsey, perlemoen ing Afrika Selatan, lan pāua wonten ing Selandia Baru. Abalon punika mlebet ing golongan kelas Gastropoda ingkang ageng, Wonten namung satunggal génus ing famili Haliotidae sarta kirang langkung wonten 4-7 subgenus. Spesièsipun kanthi gunggung antawisipun kirang langkung 100 dumugi 130 (amargi wonten hibrida).
Abalon gadhah titikan ing lumah kulit ing pérangan njero ingkang manéka warni ingkang kadamel saking nakre. Daging moluska punika dipunwastani salah satunggaling dhaharan spesial ing sapérangan Amérika Latin (mliginipun wonten ing Chili), Asia Tenggara, lan Asia Wétan (mliginipun wonten ing Républik Rakyat Cina, Jepang, lan Koréa).
Hak manungsa ing Botswana
Hak manungsa ing Botswana iku diréksa déning konstitusi. Lapuran Hak Manungsa taun 2009 déning Dhépartemen Jaba Nagari Amérika Sarékat nyathet yèn pamaréntah Botswana lumrahé ngajèni hak-hak warga nagarané.
Konstitusi
Konstitusi Botswana ngrembug asas-asas hak manungsa kaya ta kamardikan wicara, kamardikan kaklumpukan, lan hak urip.
Yokohama Landmark Tower
Yokohama Landmark Tower (横浜ランドマークタワー) inggih punika gedung pencakar langit ingkang wonten ing Minato Mirai 21, Yokohama, Jepang. Landmark Tower punika gedung paling inggil ing Jepang saking taun 1993. Gedung punika kaginakaken minangka kantor, hotèl, lan mal (Landmark Plaza).
Hak manungsa ing Botswana
Kamardikan wicara lan pèrs
Konstitusi Botswana ngrembug gagasan kamardikan wicara lan bab iki lumrahé diajèni déning pamaréntah.
Yokohama Landmark Tower
Pambangunan gedung kawiwitan saking tanggal 20 Maret 1990 lan rampung ing tanggal 16 Juli 1993. Gedung mawi 70 lantai punika dhuwuripun 296,3 m lan kalebet gedung paling inggil angka 60 ing donya. Bibar rampungipun Tokyo Sky Tree (634 m) nalika taun 2012, Landmark Tower dados struktur paling inggil angka tiga ing Jepang. Dhuwuring gedung punika taksih ing sangandhaping Menara Tokyo (333 m) lan Kreteg Akashi-Kaikyo (dhuwuripun cagak utama: 298,3 m).
Hak manungsa ing Botswana
Ukuman mati
Pangadhilan Luhur ing Johannesburg, Afrika Kidul ngandharaké Botswana minangka "nagara pariah kang ora sinkron karo mayoritas nagara-nagara Afrika kang wis ninggal utawa nulak ukuman mati". 32 wong dikendhat ing Botswana ing antarané jaman kamardikan nalika 1966 nganti 1998, lan enem wong liyané dièksekusi antara taun 2001 nganti 2006.
Yokohama Landmark Tower
Landmark Tower wonten gedung menara mawi lantai 70 sarta 3 basemen lan 3 lantai payon ruwang mesin katambahan kaliyan gedung plaza kanthi 5 lantai (katambahan 4 lantai basemen). Wiyaripun sadaya yasan mau inggih punika 23.308 m² kanthi wiyaripun lantai 392.885 m², Arsitek gedung punika Hugh Stubbins and The Stubbins Associates, Inc lan Mitsubishi Estate minangka kontraktor.
Hak manungsa ing Botswana
Pribumi
Akèh wong pribumi San dipindhah kanthi peksa saka lemah darbèké dhéwé menyang rèservasi. Supaya dhèwèké padha pindhah, wong San ora diidini ngaksès banyu saka lemahé dhéwé lan ditangkep yèn nindakaké beburon kang dadi sumber panganan pokoké. Lemah wong San kapernah ing tengah-tengah laladan inten paling kaloka ing donya. Sacara resmi, pamaréntah nyelak yèn pamindhahan iki ana gegayutané karo tambang lan ndhaku yèn pamindhahan iki kanggo njaga satwa lan ékosistem Botswana, senadyan ta wong San wis nglakoni urip ing lemah iku nganti èwunan taun. Ing rèservasi, dhèwèké padha kasusahan golèk pagawéan lan nyandu alkohol kang dadi ambek sawenang-wenang.
Yokohama Landmark Tower
Lantai kanggé pangamatan wonten ing lantai 69 kirang langkung 40 detik kanthi nitih lift damelanipun Mitsubishi Electric kanthi cepetipun 750 m/menit (45 km/jam). Lift naté dipuncathet Guinness World Recordsminangka lift paling rikat ing donya sadèrèngipun kalah kaliyan lift ing Taipei 101 saking Taiwan.
Hak manungsa ing Botswana
Kaanan historis
Ing isor iki kapacak bagan peringkat Botswana awit 1972 ing lapuran Freedom in the World kang dibabar taunan déning Freedom House. Peringkat 1 iku "mardika"; 7, "ora mardika"
Yokohama Landmark Tower
Nalika taun 1965, ukuran kapal-kapal sansaya ageng saéngga pangginaan dok punika wiwit mandhap dumugi boten dipun-ginakaken malih saking taun 1973. Bibar Pamaréntah kutha Yokohama ing wulan April 1989 netepaken dok No. 2 minangka yasan ingkang ngandhut aji sajarah. Lajeng wonten pambongkaran dok saking wulan 1990. Sasampunipun dipunbongkar banjur dipunrestorasi ingkang kapungkasan nalika wulan Juli 1990. Lajeng dok punika dados taman ing kompleks Landmark Tower. Dockyard Garden dipuntetepaken dados Aset Budaya Wigati Jepang nalika wulan Dhésèmber 1997.
Takdir
Tembung Qada tegese pirang-pirang, bisa ukum, pepesthen, dhawuh, karsa, pakabaran, lan pangriptan. Dene miturut istilah, Qada yaiku pepesthening Allah Swt wiwit jaman azali babagan kabeh samubarang kang gegayutan marang para titah miturut iradat (karsaning Allah Swt), kang kalebu becik lupute, urip patine, lan sakpanunggale.
Saka telung pangerten kasebut, bisa dikawruhi yen iman marang qada lan qadar yaiku mitayani kanthi temen anane pepesthening Allah Swt kang lumaku marang kabeh makhluk (titah). Kabeh iku mau minangka bukti gedhene panguwasane Gusti Allah Swt. Dadi kabeh samubarang kang dumadi ing jagad iki wis dipesthekake dening Allah Swt. Kaya pangandikane Gusti Allah ing Surat Al Furqaan:
الَّذِيْ السَّمٰوٰتِ وَا لْاَرْضِ وَلَمْ يَتَّخِذْوَلَدًاوَّلَمْ يَكُنْ لَّشَرِيْكٌفى .الْمُلْكِ وَخَلَقَ كُلَّ شَيْءٍ فَقَدَّرَهُ تَقْدِيْرًا
''Lan kagungane kabeh kraton kang dumunung ing langit lan bumi, lan Dheweke ora nduwèni putra, lan ora ana sekutu kanggo dheweke ing sajroning panguasane, lan Dheweke kang ngriptakake samubarang kabèh, lan Dheweke ndadekake petungan kanthi rapi. (Surat Al Furqaan:''2).
Lelandhesan Ukum Qada lan Qadar
Iman marang Qada lan Qadar ukume fardhu 'ain. Sawijining wong kang ngaku wong Islam ananging ora iman marang Qada lan Qadar bisa dianggep murtad. Ayat-ayat Kuran kang njlentrehake bab iman marang takdir lumayan akeh.
اِنَّاكُلَّ شَيْءٍخَلَقْنٰهُ بِقَدَرٍ.
Satemene Ingsun wus ngripta kabeh samubarang miturut pétungan (Surat Al Qamar:49).
مَآاَصَابَ مِنْ مُّصِيْبَةٍ فِى الْاَرْضِ وَلاَ فِيْٓ اَنْفُسِكُمْ اِلاَّ فِيْ كِتٰبٍ مِّنْ قَبْلِ اَنْ نَّبْرَاَهَا، اِنَّ ذٰ لِكَ عَلَى اللّٰهِ يَسِيْرٌ.
''Ora sawijining bilai kang tumeka ing bumi lan ora uga ing awakmu dhewe ananging wus tinulis ing sajroning serat Lauhul Mahfudz sadurunge Kita ngriptakake. Satemene kang mangkono iku gampang kanggone Gusti Allah'' (Surat Al Hadiid:22).
Takdir Muallaq lan Mubram
Apa uripe manungsa iku dipeksa dening pepesthening Gusti Allah utawa diwènèhi kamardhikan kanggo nemtokaké pilihane dhewe? Ora bener yen uripe manungsa iku mutlak saka pepesthening Gusti Allah, ananging uga kleru yen duwèni panemu uripe manungsa iku mutlak pepenginane manungsa.
Ana sawetara perkara sajroning uripe manungsa kang bisa diowahi lan ana uga kang ora bisa diowahi. Loro perkara kasebut asring sinebut takdir muallaq lan mubram.
1) Takdir Muallaq
Takdir Muallaq yaiku qada lan qadare Gusti Allah kang isih gumantung marang upaya utawa ikhtiyare manungsa. Sawijining tuladha wong kang kepengin sugih, pinter, sehat, lan liya-liyane kudu mbudidaya piye carane supaya bisa ginayuh. Ora mungkin kabeh mau ginayuh tanpa mbudidaya. Allah paring pangandika ing Surat Ar Ra’d babagan iku.
...اِنَّ اللّٰهَ لاَ يُغَيِّرُوْامَابِاَنْفُسِهِمْ
2) Takdir Mubram
Takdir mubram yaiku qada lan qadare Gusti Allah Swt kang wis ora bisa maneh diowahi déning manungsa, senadyan wis mbudidaya (ikhtiyar) lan tawakal. Perkara iki dijlentrehake dening Allah ing sajroning Surat Al A’Raaf ayat 34 kaya ing ngisor.
وَلِكُلِّ اُمَّةٍ اَجَلٌ، فَاِذَاجَآءَاَجَلُهُمْ لَايَسْتَأْخِرُوْنَ سَاعَةًوَّلَايَسْتَقْدِمُوْنَ.
Iman Marang Qada lan Qadar kanthi Ikhtiyar, Pandonga, lan Tawakal
Kita kudu yakin yen apa wae kang dumadi lan nemahi minangka pepesthening Gusti Allah. Pepesthen iku kudu ditampa kanthi ati kang sabar, ikhlas, lan kebak pangarep-arep, yen kedadeyan mau kabeh ngêmot hikmah kang lumayan gedhe kanggone wong-wong kang padha iman. Sawijining muslim kang iman marang qada lan qadar bakal nduweni tata lan tumindak kaya mangkene:
1) Ikhtiyar
Sakabehing samubarang kang dumadi ing donya iki nduwèni ukum sebab lan jalarane. Ya ukum iki kang bakal dadi panentu takdire manungsa. Sawijining muslim kang yakin anane qada lan qadar Gusti Allah bakal ngupaya sabecik-becike kanthi pangarep-arep supaya ing tembe mburine bakal entuk kasil kang becik uga. Upaya iki kang sinebut ikhtiyar.
Donga minangka kegiatan nyenyuwun mring Gusti Allah kang nduweni pengaruh gedhe kanggone manungsa. Kaputusan marang kabeh samubarang kang wis dibudidaya ikhtiyar, yaiku amung karana Allah. Liwat donga, kita nyenyuwun marang Gusti Allah supaya bisa antuk takdir becik kang kebak rahmat, barokah, lan diridhoi Gusti Allah. Donga uga bisa dadi panyurunging pribadhi, sebab Gusti Allah wis janji ing sajroning Surat Al Baqarah ayat 186 kanggo ngijabahi kabeh panyuwunan para abdiné. Donga marang Gusti Allah kanthi khusyuk lan ikhlas yaiku wujud kapercayan kang jero sajroning mangerteni hakekate qada lan qadaring Gusti Allah.
3) Tawakal
Tawakal tegese masrahi kabeh kaputusan marang Allah sawise mbudidaya utawa ikhtiyar. Allah iku dzat kang Maha Ngerti. Mula pepenginan kang wis diupaya kanthi ikhtiyar lan dibarengi pandonga durung bisa kasil, bisa uga minangka perkara kang ora becik kanggone kita. Ananging husnudzan mring Gusti Allah lan pamikiran kang becik (optimistis) yaiku wujud tawakal kang nggambarake iman marang qada lan qadar.
Obi (sabuk)
Obi (帯) inggih punika sabuk pinggang saking kain ingkang dipun-ginakaken nalika ngagem kimono utawi keikogi. Obi kanggé kimono padatanipun dipundamel saking kain sutra. Kimono kakung dipun-ginakaken sareng kaliyan obi saking kain kaku ingkang sempit, utawi saged ugi kain lentur ingkang dawa. Kimono wanita dipun-ginakaken sareng kaliyan obi mawi rerenggan corak tenun utawi bordir. Obi dipunubetaken kados déné ngagem setagen.
Obi wanita
Miturut ukuran wiyaripun kain, kanthi umum wonten tigang jinis obi. Saben obi punika namung coock dipunagem sareng kaliyan jinis kimono tartamtu.
Model iketan
Wonten kathah sanget model iketan obi, nanging namung jinis obi tartamtu ingkang jumbuh kaliyan model iketan tartamtu. Kados ingkang dipunandharaken wonten ing ngandhap punika:
Jangkepan
Obi punika dipunagem sareng kaliyan obiage lan obijime.
Elisabet
Elisabèt inggih punika tokoh Alkitab wonten ing Prajanjian Anyar. Elisabet inggih punika garwa saking satunggaling Imam ingkang nama Zakharia. Kekalihipun inggih punika keturunan Harun Dumunung wonten ing sawijining kutha ing wewengkon Yudea. Dangu wonten ing palakrama punika kekalihipun boten dipunparingi putra, amargi Elisabet mandhul lan kekalihipun sampun sami sepuh. Nanging saking kersaning Gusti piyambakipun pikantuk satunggaling putra nalika sampun sepuh. Bab punika kadadosan sasampunipun malaékat Gabriel ngatingalaken dhiri dhumateng Zakharia nalika nindakaken wonten ing Bait Suci lan ngendika dhumateng piyambakipun: "Ampun ajrih, hai Zakharia, sebab dongamu sampun dipunkersakaken lan Elisabet, garwamu, badhé miyosaken satunggaling putra kakung tumrapmu lan kedah dipunsukani nama Yohanes." Samangké putranipun dipunkenal minagka Yohanes Pembaptis, tokoh ingkang wigati sanget kagayut kaliyan karya Allah wonten ing dhiri Yesus Kristus. Yohanes Pembaptis minangka kanca raketipun Yesus, lan piyambakipun ingkang lajeng mbaptis Yesus. Cariyos babagan Elisabet ingkang ngemu Yohanes Pembaptis punika wonten ing salabeting Injil Lukas.
Kunjungan Maria
Elisabet piyambak minangka sanak sadhérék saking Maria ibu saking Yesus Kristus; kemungkinan inggih punika sadhérék ponakan. Maria mangertosi manawi Elisabet ngandhut, amargi dipunparingi pirsa déning malaékat Gabriel nalika ngabaraken bilih Maria piyambak badhé ngandhut déning Roh Kudus. Déné Elisabet wiwit ngandhut sadangunipun 5 wulan boten katingal sanget. Maria ngunjungi Elisabet, nalika kandhungan Elisabet sampun ngancik umur 6 wulan. Jarak dalem ingkang lumayan tebih. Maria dumunung ing Nazaret, Galilea, lan tindak dhateng dalemipun Elisabet ing Yudea.
Prastawa kunjungan Maria dhateng Elisabet punika ingkang kathah dipunmaknani wonten ing pagesangan iman tiyang Kristen lan Katolik. Amargi nalika Maria tindak dhateng dalemipun Elisabet, Yohanes ingkang wekdal punika taksih wonten ing kandhungan Elisabeth nglonjak kasenengen. Lan wonten ing bab punika dipuntegesaken amargi Yohanes sampun mangertosi rawuhipun Yesus ingkang wonten ing kandhunganipun Maria. Yohanes Pembaptis ngrespon karawuhan Yesus ingkang kedah dipunsamektakaken jalan-Nya saperlu makarya wonten ing donya saperlu nylametaken umat manungsa manungsa. Saking punika, Yohanes Pembaptis nyamektakaken pedamelanipun Yesus ingkang dipunwastani Mesias, kanthi ngentasaken tiyang Yahudi ingkang wekdal punika kathah kaliyan kamunafikan lan tebih saking Gusti. Kajawi punika Salam ingkang dipunucapaken déning Elisabet dhateng Maria dados salah satunggaling dhasar Salam Maria wonten ing tradisi Katolik. Bab punika dhedhasar téyori Santo Ambrosius wonten ing Abad IV, Biskop Agung saking Milan, Itali. Salam Elisabet ingkang dipunucapaken dhateng Maria punika ngayomaken manah Maria, lan bab punika dipuntafsiraken minangka karendhahan manahinng Elisabet, minangka hamba Allah ingkang sampun kapilih. Diberkati panjengan ing antawising sadaya wanodya lan dipunberkati ugi rahimmu. Sinten kula punika ngantos ibu Gustiku rawuh tindak mriki? Sebab sajatosipun, nalika salammu dumugi ing talinganku, putra ingkang wonten ing rahimku nglonjak kasenengan. Lan "berbahagialah" piyambakipun, ingkang sampun pitados, sebab punapa ingkang dipunngendikaken saking Gusti, badhé kadadosan.
Hak manungsa ing Komoro
Ing sajarahé, Komoro ndarbèni cathetan hak manungsa kang lumayan ala. Ing wiwitan taun 1979, pamaréntah Komoro nangkep kira-kira 300 panyengkuyung rézim Soilih lan ngunjara dhèwèké padha tanpa ana pangadilan ing Moroni. Papat tilas mantriné Soilih uga ngilang. Rong taun sabanjuré, ana panangkepan, pambedhilan, lan pangilangan kang luwih akèh. Éntuk tekanan saka France, sawetara pangadilan ditindakaké, nanging akèh wong Komoro kang panggah dadi tahanan pulitik, senadyan ta ana protès saka Amnesty International lan organisasi kamanungsan liyané. Rézim Abdallah uga matesi kamardikan wicara, pèrs, sarékat, hak warga nagara ngowahi pamaréntahané, hak wanita, lan hak wong kang makarya. Sawisé Abdallah tilar donya nalika 27 Novèmber 1989, cathetan hak manungsa ing nagara iki samsaya apik. Wadyabala bayaran Éropa kang mréntah pulo iki kapréntah nangkep sawetara wong lan nguculaké mèh kabèh tahanan pulitik kang katahan sawisé upaya kudéta 1985–1987.
Trèn iki terus lanjut teka Maret 1990, nalika Djohar dadi Présidhèn Komoro. Tumindak memungsuhan marang rézimé bakal njalari praktik-praktik hak manungsa kang ora becik. Tuladhané, sawisé upaya kudéta 18–19 Agustus 1990 kang ora kasil, pamaréntah nahan 24 wong tanpa pangadilan jalaran ana sesambungan karo kraman. Ing Oktober 1990, pasukan kamanan matèni Max Veillard, pangarsa komplotan. Taun sabanjuré, sawisé upaya nyopot Djohar saka palungguhan kaprésidhènan ora kasil, dhèwèké mréntah panangkepan Mahkamah Agung lan mbiwara kaanan darurat nagara. Uga ana upaya kudéta liya kang ora kasil nalika 26 Sèptèmber 1992, marakaké pamaréntah nahan 20 wong punjul, salah sijiné Mantri Jero Nagari Omar Tamou. Pulisi nahan para tahanan tanpa ana pacelukan lan dilapuraké nyiksa sawetara para tahanan. Asosiasi Hak Manungsa Komoro uga ndakwa rézim Djohar ngèksekusi wong-wong kang disujanani nyengkuyung klumpukan oposisi kang nganggo sanjata. Ing pungkasan 1993, organisasi kaya ta Amnesty International mbacutaké monitor kaanan hak manungsa ing Komoro, lan nentang rézim Djohar.
Kaanan historis
Ing isor iki kapacak bagan peringkat Komoro awit 1975 ing lapuran Freedom in the World kang dibabar taunan déning Freedom House. Peringkat 1 iku "mardika"; 7, "ora mardika".
Prajanjèn internasional
Solahé Komoro ngenani prajanjèn hak manungsa internasional:
Polusi plastik
jmpl|Plastik ing [[Kebon Raya Bogor.]] Polusi plastik ya iku akumulasi saka prodhuk plastik kang ana ing lingkungan saha marakaké dampak ala tumrap kéwan alas, habitat satwa alas, lan manungsa. Plastik kang nduwé peran minangka polutan dikategorikaké dadi mikro, méso, utawa puing-puing makro, dhedhasar ukurané. Plastik mawa rega murah, tahan suwé, lan asilé tingkat prodhuksi plastik déning manungsa dadi dhuwur. Nanging, lumrahé struktur kimia saka plastik nggawé plastiké dhéwé tahan marang akèh prosès alami dégradasi lan alon nalika didégradasi. Rong faktor iku kang marakaké dhuwuré tingkat pancemaran plastik ing lingkungan.
Polusi plastik bisa ngenèki lemah, saluran banyu, lan segara. Organisme kang urip, umpamané kéwan segara, bisa dirugikaké amerga éfèk mékanis, kaya ta kajiret barang-barang saka plastik utawa masalah kang ginayut kaya ngeleg limbah plastik, utawa lumantar paparan tumrap bahan kimia plastik kang ngganggu fisiologi kéwan. Manungsa uga kenèkan dampak polusi plastik, kaya ta lumantar gangguan manéka mékanisme hormonal.
Bunkyō, Tokyo
kutha Bunkyō (文京区) inggih punika salah satunggal saking 23 dhistrik istimewa ingkang mapan wonten ing Tokyo pérangan tengah, Jepang. Tokyo punika prefektur saéngga dhistrik kutha punika sejajar kaliyan kutha. Universitas Tokyo, Tokyo Dome, lan Kodokan mapan wonten ing kutha Bunkyō. Kutha Bunkyō punika kutha sastra, kutha pendidikan, lan kawasan griya. Saking jaman Meiji, kutha punika dados kutha pendidikan saéngga dados papan kanggé manggon para dosèn, politis lan ilmuwan. Ing kutha punika naté dinggèni déning sastrawan ageng kados Natsume Sōseki, Mori Ōgai, lan Kenji Miyazawa. Kajawi punika, kutha punika ugi kalebet kutha pusat rumah sakit, penerbitan, lan percetakan. Kathahipun wewengkon kutha punika kawasan kanggé griya, sekolah, kampus, lan rumah sakit. Kawasan kanggé sesadéan ingkang boten patia wiyar mapan wonten ing sisih kidul kutha. Wewengkon ingkang winatesan kaliyan kutha Chiyoda kados kawasan Honkomagome, Hongō, Koishikawa, Kohinata, lan Mejirodai saking rumiyin dados kawasan ingkang tentrem.
Géografi
Kutha Bunkyō punika laladan ingkang gadhah kathah tanjakan. Titik paling andhap punika wonten ing Kōraku-itchōme (3,1 m dpl) déné titik paling inggil wonten ing Ōtsuka-gochōme (ing sanginggiling 30 m dpl).
Sajarah
Wewengkon punika wiwit dinggèni déning manungsa saking 18.000 taun kepengker. Ingkutha Bunkyō kapanggihaken 28 situs arkéologi jaman Jomon. Sapérangan gerabah Jomon kapanggih wonten ing tumpuak kerang kawasan Hongō. Nalika taun 1884, gerabah ingkang kapanggihaken ing Mukōgaoka Yayoi dipunparingi nama gerabah Yayoi. Nama gerabah punika dipun-ginakaken kanggé nama salah satunggaling periode historis Jepang saking abad kaping 8 SM dumugi abad kaping 3 Masehi, inggih punika jaman Yayoi.
Sepur (Kereta api)
Sanajan ing kutha Bunkyō boten wonten stasiun JR, nanging kutha punika gadhah stasiun kanggé sepur ingkang ngliwato 6 jalur kreta Tokyo Metro.
Adachi, Tokyo
Distrik kutha Adachi (足立区) inggih punika salah satunggal saking 23 distrik istimewa ingkang mapan wonten ing Tokyo paling lèr, Jepang. Tokyo punika satunggaling prefektur saéngga papan distrik kutha Adachi punika sami kaliyan satunggaling kutha. Wewengkon kutha Adachi kapérang dados kalih wewengkon ingkang kapisah. Wewengkon sempit ingkang dipunapit Lèpèn Sumida lan Lèpèn Arakawa sarta wewengkon ingkang langkung wiyar ing Lèpèn Arakawa. Wonten ing kutha Adachi wonten papan ingkang dipunsebat Senju. Nalika ing jaman Edo, papan punika dipunlangkungi margi Nikkō Kaidō antawisipun Edo lan Nikkō Tōshō-gū sarta ramé minangka kutha panyipengan (penginapan). Sadèrèngipun dados distrik kutha Adachi (Adachi-ku), wewengkon punika rumiyinipun dipunsebat distrik Adachi (Adachi-gun). Sanajan makaten, pusat distrik Adachi ing jaman rumiyin mapan wonten ing kidul-wétan distrik kutha Adachi ingkang sapunika.
Sajarah
Literatur tuwa dhéwé ingkang nedahaken bilih Adachi punika nama papan inggih punika papan kayu ingkang sinerat (mokkan) saking Heian-kyō taun 735. Wiwit saking jaman Kamakura, perkampungan sansaya kathah ing wewengkon ingkang samangké badhé dados kutha Adachi. Wiwit saking tengahah jaman Muromachi dumugi jaman Sengoku, wewengkon punika dados wewengkon kuawosing klan Chiba lajeng ing jaman Edo dados wewengkon Keshogunan Edo.
Nalika ing jaman Meiji, Adachi dados wewengkon Prefektur Tokyo. Distrik Adachi (Adachi-gun) kadhapuk ing taun 1878 saking asiling gabungan 47 kutha lan désa. Miturut rencana pamekaran kutha, nalika taun 1932, distrik kutha Adachi (Adachi-ku) jumeneng saking 10 désa lan kutha tilas Adachi-gun. Watesing wewengkon distrik kutha Adachi ingkang sapunika inggih kasil saking éwah-éwahan watesing wewengkon nalika taun 1947. Wiwit wulan April 2000, Adachi dados distrik kutha istimewa (tokubetsu-ku) ingkang sejajar kaliyan kutha.
Sepur (Kereta api)
Stasiun Kita-Senju punika stasiun utami ing kutha Adachi.
Bunraku
Bunraku (文楽) inggih punika sandiwara bonéka tradhisional Jepang ingkang kalebet salah satunggal jinis ningyo johruri (人形浄瑠璃). Istilah bunraku mliginipun dipun-ginakaken kanggé ninyo johruri (sandiwara bonéka kanthi iringan musik johruri) ingkang mekar ing Osaka. Jōruri utawi dipunserat minangka johruri inggih punika sebatan kanggé naskah awujud tembang. Ingkang nembang johruri dipunwastani tayū lan nembang kanthi iringan musik shamisen. Kesenian punika kawiwitan saking paméntasan ningyo johruri déning seniman Uemura Bunrakuken I ing Osaka saéngga dipunparingi nama "bunraku". Sadèrèngipun kesenian punika ugi dipunsebat ayatsuri jōruri shibai (sandiwara johruri ayatsuri) lan nembé kanthi resmi dipunparingi nama bunraku wiwit saking pungkasan jaman Meiji (1868-1912).
Satunggaling bonéka kanggé dolanan tigang dhalang punika dipunsebat ningyō tsukai. Nalika nglakokaké bonéka, dhalang boten ndelikké piyambakipun saking pamirsa. Obah owahing bonéka dipundamel kados urip temenan mawi kalih tangan lan sikil ingkang saged dipunobahaken sarta praupan bonéka ingkang saged éwah miturut karakter. Tugasipun dhalang namung ngobahaken bonéka, déné sadaya cakepan dialog dados pakaryanipun 'tayū' mawi iringan musik shamisen. Tingkatan dhalang dipunatur dhedhasar tingkat keterampilan lan kawruh. Dalang ingkang gadhah pengalaman ngobahaken pérangan sirah lan lengen sisih tengen. Déné ing pérangan sikil dipunobahaken déning dhalang ingkang paling junior. Dalang kepala ngagem geta mawi hak inggil (20 cm dumugi 50 cm) saking kayu supados ngimbangi posisi dhalang ingkang ngobahaken pérangan sikil bonéka. Kementerian Pendidikan Jepang netepaken bunraku minangka Warisan Agung Budaya Nonbendawi. UNESCO netepaken bunraku minangka Karya Agung Warisan Budaya Lesan lan Nonbendawi Manungsa wonten ing pratélan ingkang terbit taun 2003.
Penyanyi
Tayū punika sebatan kanggé penyanyi ingkang nembangaken johruri (narasi mawi iringan shamisen). Saking manéka jinis kesenian johruri ingkang wonten gidayūbushi義太夫節 punika satunggaling jinis johruri ingkang dipunwiwiti déning Takemoto Gidayū saking Osaka nalika wiwitan jaman Edo.
Dalang
Ing jaman rumiyin, bonéka namung dipunobahaken déning dhalang. Ing pagelaran ngginakaken tigang dhalang kanggé satunggal bonékah dipuntepangaken nalika taun 1734 ing pagelaran kanthi irah-irahan "Ashiya Dōman Ōchi Kagami". Ing jaman sapunika, bunraku ngginakaken tigang dhalang kanggé satunggal bonéka. Dalan senior ingkang dipunsebat omozukai ngobahaken pérangan gulu (sirah) lan lengen sisih tengen. Sadèrèngipun dados omozukai dipunbetahaken pengalaman "sedasa taun kanggé ngobahaken sikil, lan sedasa taun kanggé lengen kiwa". Dalang ingkang ngobahaken lengen kiwa punika dipunsebat hidarizukai, déné dhalang ingkang ngobahaken sikil punika dipunsebat ashizukai. Tiga dalan mawi busana sarwi ireng (kuroko).
Busana
Bonéka ngginakaken busana memakai kostum wujud kimono ingkang kapérang dados busana njero (juban), mantel (haori), mantel manita (uchikake), kerah (eri), lan sabuk pinggang ingkang dipunsebat obi. Ing pérangan njero busana dipunparingi lapisan kapas supados pérangan awak katingal alami. Busana saged dipunuculi lan dipunsimpen kapisah saking sirahipun. Ningyō-koshiraeru punika pakryan masang klambi kanggé sirah bonékah ingkang dipunwontenaken sadèrèngipun bonéka dipun-ginakaken.
Jones (dhisambiguasi)
Jones iku bisa ngrujuk marang:
Taylor
Taylor iku bisa ngrujuk marang:
Smith
Smith iku bisa ngrujuk marang:
Genta Raja Seongdeok
Genta Raja Seongdeok (성덕대왕 신종) inggih punika satunggaling genta perunggu raksesa ingkang wonten ing Gyeongju, Koréa Kidul. Genta punika kalebet ingkang paling ageng ing Koréa. Genta mau nggandhul ing satunggaling paviliun plataran Musiyum Nasional Gyeongju, Provinsi Gyeongsang Utara.
Sajarah
Ugi dipunparingi nama Genta Emille, Genta Bongdeoksa utawiGenta Suci Raja Seongdeok, dipundamel awit saking préntahipun Raja Gyeongdeok (tahta 742-765), raja kaping 35 saking kraton Silla minangka wujud bakti dhumateng sang bapak, Raja Seongdeok (?-737, tahta 702-727). Raja Gyeongdeok séda sadèrèngipun genta punika rampun kadamel lan dipunlajengaken déning Raja Hyegong dumugi kapungkasan ing taun 771.
Swantun genta
Genta Raja Seongdeok ngasilaken swantun ingkang anhap nanging saged betah dumugi tigang menit, durasi ingkang paling dangu ing donya. Nalika wanci dalu, dentang lonceng utawi genta saged mrambat kanthi tebih 3 km. Wonten ing Basa Silla, Emille ateges "ibu". Miturut legenda, genta mau boten medalaken swantun nalika rampung kapisan. Pendéta kepala paring dhawuh supados genta mau dipunlèlèhaken malih lan miturut mimpinipun, piyambakipun nguncalaken setunggaling laré ing jeronipun. Nalika genta rampung, swantunipun kados tangisan bayi ingkang swantunipun "emille".
Keunikan
Kanggé damel genta, kirang langkung mbetahaken 27 ton perunggu. Nanging tèhnik anggènipun damel taksih dados misteri déning para ilmuwan masa sapunika. Genta kanthi ukuran sami saged dipundamel tanpa awrat, nanging kedah kaliyan pambiyantu tanur inggil lan perlengkapan modhèren. Genta kanthi dhuwur 3,75 mèter lan bobot dumugi 19 ton punika dipungandhulaken ngginakaken tangaki wesi kanthi diameter 8,5 cm. Nalika taun 1975 nalika dipunpindhah saking papan sadèrèngipun (Kuil Bongdeok) dhateng Museum Nasional Gyeongju, satunggaling usaha dipunlampahi kanggé nggantos tangkai ingkang sampun sepuh. Nanging dados awrat amargi cincin ing tangkai kanggé nggantung namung mawi diameèter 9 cm.
João Bernardo Vieira
João Bernardo "Nino" Vieira ya iku Présidhèn Guinea-Bissau awit 1 Oktober 2005 nganti mati dipateni angkatan bersenjata Guinea-Bissau nalika 2 Maret 2009. Vieira balik mudun marang dunya pulitik nalika pertengahan 2005 kanti menangi pemilu présidhèn amung enem taun skwise digulingaké sajeroning salah sijiné perang saudara kang ngakhiri kekuasaané suwéné 19 taun.
Biografi
Vieira awalé sianu minangka pawonga ahli listrik, banjur dhèwèké gabung karo Parté Afrika kanggo Kemerdekaan Guinea lan Tanjung Hijau (PAIGC) kang kabawah Amilcar Cabral nalika 1960 lan langsung dadi juru main utama sajeroning perang gerilya ing nagara iku nglawan kekuasaan kolonial Portugal.
Sawentara perang selot panas, Vieira ngatinake kecakapan kang dhuwur minangka pemimpin militèr lan langsung munggah pangkat. Déwéké dikenal déning kanca-kancané minangka "Nino" lan jeneng iki tetep dadi nom de guerre (sesinglon sajrone perang)é suwéné perjuangan.
Sawisé pemilu dewan regional kang dianakaké nalika akir 1972 ing laladan-laladan kang dikuasai déning PAIGC, yang nyebapaké dibentuké salah sijiné dewan konstituensi, Vieira ditunjuk minangka présidhèn Dewan Rakyat Nasional. Nalika 28 September 1978, dhèwèké ditunjuk minangka Mahamantri Guinea-Bissau.
Néstor Kirchner
Néstor Kirchner, nama jangkepipun inggih punika Néstor Carlos Kirchner Ostoić inggih punika Présidhèn Argentina ingkang njabat wiwit 25 Mèi 2003. Sadèrèngipun, Kirchner njabat gubernur, Provinsi ing Argentina, Santa Cruz (1991-2003).
João Bernardo Vieira
Biografi
nalika awal 1990-an, Guinea-Bissau, kaya akèh nagara ing Afrika Sub-Sahara malih marang dhémokrasi multiparté. Larangan pambentukan parté pulitik dihapus nalika 1991 lan pemilu anakakè nalika 1994. Sajronè putaran pertama pemilu présidhèn kang dianakakè nalika 3 Juli, Vieira éntuk 46,2% suwara ketimbang 7 calon liyané. Vieira manggoni panggonan pertama, nannging gagal éntuk suwara mayoritas kang dibutuhaké. Amerga iku dhèwèké maju marang putaran kapindho nalika 7 Agustus. Déwéké éntuk 52,02% suwara katimbang karo 47,98% kang diéntuki Kumba Yalá, pawongan bekas dhosèn filsafat lan kandidat saka Parté Pembaruan Sosial (PRS). Para pengamat internasional nganggep kaloro putaran iku lumrahé bébas lan adil. Vieira disumpah minangka Présidhèn Guinea-Bissau kang pertama kali dipilih kanthi dhémokratis nalika 29 September 1994.
Sawisé usaha kudeta kang gagal kanggo nggulingaké pamaréntah nalika Juni 1998, nagara iku dilanda perang saudara kang singkat nanging akèh ngetokaké getih natarané wadyabala-wadyabala kang setia marang Vieira lan dhèwèké kang setia marang pemimpin pambrontak Ansumane Mané. Kaum pambrontak akhiré nggulingaké papréntahan João Vieira nalika 7 Mèi 1999. Vieira golèk perlindungan ing kedutaan besar Portugal lan belakangan lunga saka nagara iku.
Néstor Kirchner
Masa Timur
Wiwit timur, Kirchner ndhèrèk sarta wonten ing Gerakan Justicialist (Movimiento Justicialista), nalika wiwitan minangka salah satunggaling anggota Peronis Muda, ingkang radikalisme sayap kiwanipun kanthi saèstu nentang sanget papréntahan diktatur militèr. Wonten ing pertengahan taun 1970-an, piyambakipun sinau ngèlmu hukum wonten ing Universitas Nasional de la Plata lan pikantuk gelaripun nalika taun 1976. Piyambakipun kondur malih dhateng Río Gallegos sesarengan kaliyan garwanipun, Cristina Fernández, ingkang ugi satunggaling pangacara lan anggota Parté Justicialist (Partido Justicialista, PJ), kanggé nindakaken praktik minangka pangacara. Wonten ing masa rezim diktatur Prosès Reorganisasi Nasional ing sangandhaping papréntahan Videla, piyambakipun natè dipunkunjara, nanging botten jelas alesanipun lan kanggé pinten taun.
Saking palakramanipun kaliyan Cristina Elisabeth Fernández kekalihipun gadhah kalih putra. Garwanipun, dipunanggep kathah tiyang minangka senjata rahasianipun, kados Evita Duarte tumraping Juan Perón. Kados déné Evita, Cristina langkung remen tampil kaliyan garwanipun.
Piyambakipun dados Présidhèn Argentina rikala taun 2003 sasampun menang saking 18 calon présidhèn, kalebet Carlos Menem ingkang mundur sekawan dinten sadérnégipun pemilu présidhèn babak kalih. Penampilan njawi Kirchner boten mitadosaken tiyang bilih piyambakipun minangka panerus tradisi. Kasuksesanipun minangka gubernur miturut para pengkritikipun sanès indikator, amargi Santa Cruz ingkang wonten ing wewengkon Patagonia minangka provinsi ingkang wiyar lan boten kathah warganipun.
Nolak mbayar utang
Kanthi total 102,6 miliar dolar AS utang jaban rangkah, Argentina ngandharaken boten badhé mbayar sadayanipun. Présidhèn Nestor Kirchner ngandharaken bilih Argentina namung mbayar US$38,5 miliar – US$41,8 miliar nalika 13 Januari 2005 ing Buenos Aires. “Tawa langsung dipunluncuraken lan boten dipunéwahi malih éwadéné wonten panampikan saking para kreditor. Tawa punika saéstu boten dipunéwahi lan langsung dipuntindakaken,” pangandikaning Présidhèn Kirchner. Langkung saking 600.000 kreditor Argentina wonten ing sadaya rangkah donya dipunsuwuni nampi pamanggihipun kanthi bates pungkasan 25 Fèbruari 2005.
Saking US$41,8 miliar utang ingkang rantamanipun dipunbayar, Argentina nyuwun kreditor, punapa dipunpathok dhedhasar kurs arta ingkang kasamekta, inggih punika peso Argentina, dolar AS, euro, utawi yèn. Utang dipunkonversikaken wonten ing wujud obligasi énggal ingkang gadhah jangka wekdal pembayaran dumugi 2045 utawi 40 taun. Pengumuman mau malah damel aji mata uang peso lan regi obligasi minggah. Akibat gagal bayar utang wonten ing taun 2001, Argentina ngalami krisis ingkang paling ala sadanguning sajarah. Sepalih saking 20 yuta warganipun langsung miskin. Wiwitanipun, Argentina namung badhé mbayar 12% saking total utang luar negerinipun.
Daeboreum
Daeboreum utawi Jeongwol Daeboreum inggih punika karaméan wulan purnama kapisan bibat taun énggal kalender lunar. Sami kaliyan Festival Lampion, karaméan punika wonten ing dinten kaping 15 wulan kapisan kalender Tionghoa. Wonten ing Basa Koréa, jeongwol ateges "wulan kapisan", dae ateges "ageng", déné boreum ateges "wulan purnama". Perayaan punika kanthi ancas kanggé nyingkiri nasib ala lan arwah ingkang ala ugi. Dhaharan ingkang dipundhahar nalika karaméan Daeboreum kanthi ancas supados tiyang punika tansah begja lan waras sedawaning taun. Ing Jeju, Daeboreum dipunrayakaken kanthi ageng awujud Festival Geni Jeongwol Daeboreum.
Tetedhan
Tetedhan énjing ing dinten Daeboreum punika ogokbap wujud sekul saking 5 jinis palawija (beras, millet, sorgum, kacang, lan kacang azuki). Ogokbap ugi dipunbagekaken dhateng tangga amargi manawi dipundhahar sareng kaliyan tigang kulawarga sanèsipun saged mbeta kabegjan sedawaning taun. Bibar sarapan, ogokbap kaliyan janganan dipunparingaken dhateng kéwan ternak. Manawi kéwan ternak mau milih mangan ogokbab, lajeng ternak mau ing taun punika dipunramal tansah lemu-lemu, sewalikpun bilih malah milih janganan rumiyin lajeng sapi mau dipunkuwatosaken dadus kuru. Dhaharan istimewa sanèsipun kanggé Daeboreum punika yaksik ingkang dipundamel saking ketan, kastanya, madu, kacang pinus, saus, lan lenga wijen.
Tradisi
Bibar sarapan mawi ogokbap, tiyang ngawontenaken tradisi bureom, inggih punika mecah kulit manéka jinis kacang kados kacang kulit, kastanya, lan kacang pinus. Tradisi mangan kacang mawi kulit ingkang atos punika kanggé nyingkiri samubarang lelara kulit (buseureum), damel waja kuat lan waras sedawaning taun. Memedi lan arwah ala ajrih kaliyan swantun seru kacang ingkang pecah mau. Kegiatan ing alam tinarbuka wujud minggah gunung kanggé mirsani wulan purnama ingkang dipunsebat dalmaji. Tiyang kapisan ingkang mirsani wulan purnama dipunpitadosi begja setaun. Ing padésan, laré-laré ngawontenaken dolanan ingkang dipunsebat jwibulnori. Serpihan kayu garing dipunlebetaken ing kaleng alit lan dipunparingi kawat dawa. Lajeng nyumet geni lan kaleng dipunubengaken déning ingkang mbeta. Geni ing sarwi dhawah ngobong sabin lan wana dipunpitadosi saged nggusah tikus lan ama tuwuhan.
Mangaka
Mangaka (漫画家) inggih punika istilah Basa Jepang kanggé tiyang ingkang nggambar manga. Mangaka gadhah padanan teges kaliyan komikus. Nalika taun 2006, kinten-kinten wonten 3000 mangaka profésional ingkang nyambut damel wonten ing Jepang.
Pratélan Manga-ka
Nama-nama ing alfabet ngginakaken susunan Barat (nama ngajeng saderengipun nama kulawarga); déné nama-nama wonten ing kanji dipunsusun miturut susunan Jepang (nama kulawarga sadèrèngipun nama ngajeng). Kathah nama-nama ingkang wonten ing pratélan ngandhap punika ingkang kalebet sesinglon.
🇨🇴
Kompeito
Kompeito (金平糖, 金米糖, 金餅糖, こんぺいとう) inggih punika kembang gula (permèn) tradhisional Jepang ingkang awujud kados lintang kanthi manéka warni lan raosipun namung legi kemawon. Setunggal kembang gula padatanipun kanthi diamèter antawisipun 5-10 milimèter. Nama "kompeito" punika asalipun saking Basa Portugis, confeito ingkang ateges gula-gula. Kompeito sareng kaliyan castella lan kembang gula aruheitō dipuntepangaken ing Jepang kirang langkung nalika taun 1550 déning penyadé saking Portugal. Kala punika, tiyang Jepang dèrèng mangertos caranipun damel gula murni. Prosès kanggé damel kembang gula mau mbetahaken gula kanthi cacah ingkang kathah saéngga kompeito punika naté dados panganan ingkang mewah lan langka. Nalika taun 1569, misionaris Portugal Luís Fróis paring persembahan kompeito dhateng Oda Nobunaga nalika nyuwun ijin supados nglampahi pakaryan misionaris ing Jepang.
Prosès damel kompeito
Prosès anggènipun damel kompeito punika kalampahan antawisipun satunggal minggu dumugi kalih minggu utawi langkung. Nalika damel kompeito mawi warni, satunggal panci ingkang mubeng dipun-ginakaken kanggé satunggal warni kompeito.
John Winston Howard
John Winston Howard inggih punika Mahamantri Australia wiwit tanggal 11 Maret 1996 dumugi tanggal 3 Dhésèmber 2007. Piyambakipun minangka mahamantri ingkang paling dangu angka 2 wonten ing Australia sasampunipun Sir Robert Menzies. Howard ugi minangka pamimpin Parté Liberal wiwit taun 1995 dumugi 2007. Piyambakipun asor wonten ing pemilu 2007 ingkang dipunadani tanggal 24 November saéngga kedah masrahaken jabatanipun.
Latar belakang
Howard miyos wonten ing Sydney lan ndhérék sekolah wonten ing Earlwood Primary and Canterbury Boys’ High. Piyambakipun nglajengaken dhateng Universitas Sydney lan lulus Sarjana Hukum rikala taun 1961. Piyambakipun ageng wonten ing wewengkon Earlwood, sawijining wewengkon kelas tengah ingkang warganipun sapérangan ageng minangka keturunan Anglo-Saxon. Bapakiipun gadhah bengkel mobil lan pikantuk kasil ingkang cekap. Piyambakipun ageng tanpa kathah sesambetan kaliyan masarakat imigran Australia punapa déné ingkang miskin.
Nalika John Howard ngrembaka wonten ng Australia taun 1940-1950, permusuhan antawising kelompok gréja Katholik lan Protèstan kadadosan. Ingkang nganut agama Katolik inggih punika tiyang Australia keturunan Irlandia lan njurung Irlandia wonten ing konflik Irlandia-Inggris. Nalika wekdal punika kelas tengah Australia sapérangan ageng minangka ingkang nganut agama Protèstan. Kelas pekerja lan ingkang miskin sapérangan ageng ingkang nganut agama Katulik.
Howard minangka putra ragil lan tiyang ingkang gadhah prabawa ageng wonten ing gesangipun inggih punika Mona (ibunipun). Prabawa Mona dominan sanget wonten ing pagesanganipun, langkung katingal malih rikala piyambakipun nembé 16 taun, lan bapakipun séda.
Karier pulitik
Piyambakipun aktif kaliyan Parté Liberal wiwit umur 18 taun nalika ndhérék Gerakan Liberal Muda lan ndhérék wonten ing mahasiswa pulitik wonten ing perguruan tinggi. Nalika Juli 1962, piyambakipun katampi minangka Jaksa Agung Muda Mahkamah Agung New South Wales. Sadéréng pamilihanipun dhateng Parlemen, piyambakipun minangka satunggaling tiyang rekanan wonten ing sawijining parusahan pendanaan wonten ing Sydney.
John Howard dados tiyang angka 25 ingkang nyepeng kalungguhan Mahamantri wiwit kabentukipun Federasi Australia. Punika nyusul kamenangan pamilihan Federal ingkang nemtokaken rikala tanggal 2 Maret 1996. Piyambakipun makili wewengkon pamilihan fédheral Bennelong ing pinggiran kutha barat laut lan sampun kapilih minangka anggota parlemen Bennelong saben pamilihan fédheral wiwit 1974.
Piyambakipun dados mahamantri kanthi pengalaman inggil lan wiyar wonten ing pamaréntahan lan oposisi. Piyambakipun kapilih minangka Mantri Urusan Bisnis lan Konsumen taun 1975 kanthi yuswa 36 taun, lajeng njabat minangka Mantri Negosiasi Perdagangan Spesial lan minangka Bendaharawan Persemakmuran langkung saking 5 taun.
Wonten ing September 1985, piyambakipun njabat Wakil Pemimpin ingkang dipunpilih koleganipun minangka Pemimpin Parté Liberal Parlementer lan Pemimpin Oposisi dumugi Mèi 1989. Piyambakipun wangsul dhateng kepemimpinan kaliyan swanten ingkang bulet koleganipun nalika tanggal 30 Januari 1995. Ing masa sawatawis, piyambakipun njabat minangka juru wicara Koalisi kanggé sajumlah kalungguhan senior.
Kapilih minangka kapisanan dados mahamantri kanggé taun 1996, piyambakipun kapilih malih wonten ing pemilu 1998, 2001, lan 2004. Piyambakipun maju malih wonten ing pemilu taun 2007 nanging asor déning Parté Buruh. Howard piyambak ugi asor wonten ing wewengkon pamilihanipun, Bennelong.
Serat Sabdajati
Serat Sabdajati minangka serat pungkasan anggitanipun Raden Ngabehi Ranggawarsita ingkang katelah pujangga pungkasan ing tanah Jawi. Serat menika kalebet jinising serat piwulang, wosipun ngandharaken bab piwulang-piwulang ingkang utami tumrap pagesanganing manungsa. Kaserat ing dhapukan sekar macapat Megatruh gunggung utawi jumlahing sekar wonten 18 pada utawi bait.
Camelopardalis
Camelopardalis inggih punika salah satunggaling rasi lintang ingkang mapan wonten ing belahan langit sisih lor. Rasi lintang punika inggih kalebet rasi lintang ingkang ageng nanging lemah. Rasi lintang punika dipunbiwarakaken sepisanan ing taun 1612 utawi 1613 déning Petrus Plancius. Rasi lintang punika kalebet 88 rasi lintang modhèren ingkang sampun dipuntetepaken. Sapérangan astronom sepuh paring alternatif nama kanggé nyebataken rasi lintang punika, inggih punika kanthi sebatan, Camelopardus.
Ètimologi
Kaping sepisanan dipuntes ing basa Inggris ing taun 1785, camelopardalis inggih asalipun saking basa Latin, lan ing basa Yunani dados "καμηλοπάρδαλις" ingkang tegesipun "jerapah", lajeng saking basa "κάμηλος" (kamēlos), "onta" + "πάρδαλις" (pardalis), "leopard",.
Lintang-lintang
Rasi lintang Canes Venatici gadhah tlatah ingkang ambanipun kirang langkung 757 drajat persegi lan ngewrat tigang lintang ingkang dipunmangertosi minangka planit-planit. Rasi lintang punika saged dipuntingali wonten ing garis lintang antawisipun +90° lan-10° lan badhé katingal paling sa manawi dipuntingali ing jam 9 dalu ing salebeting sasi Pebruari. Sanajan ta Camelopardalis inggih kalebet rasi lintang ingkang paling amba nomer wolulas, anannging rasi lintang punika sanès kalebet rasi lintang ingkang padhang, lan minangka lintang ingkang padhang piyambak inggih kanthi magnitudo sekawan. Ing kasunyatanipun, rasi lintang punika nmung ngewrat sekawan lintang ingkang gadhah magnitudo ing sak nginggiling 5,0. Déné lintang-lintang ingkang wonten ing rasi lintang punika ing antawisipun inggih kados makaten:
VAribael lintang sanèsipun ingkang wonten ing rasi lintang punika inggih U Camelopardalis, VZ Camelopardalis, lan Mira variables T Camelopardalis, X Camelopardalis, lan R Camelopardalis.
Ing taun 2011, satunggaling supernova inggih kapanggih wonten ing rasi lintang punika.
Camelopardalis inggih taksih kalebet kulawarga rasi lintang Ursa Major sesarengan kaliyan rasi lintang Ursa Major, Ursa Minor, Draco, Canes Venatici, Bootes, Coma Berenices, Corona Borealis, Leo Minor lan Lynx. Déné rasi lintang sanèsipun ingkang mapan wonten ing sak kiteripun Camelopordalis inggih punika rasi lintang Draco, Ursa Minor, Cepheus, Cassiopeia, Perseus, Auriga, Lynx lan Ursa Major.
Butsudan
Butsudan (佛壇 utawi 仏壇) punika ruang suci alit ingkang padatanipun kapanggih wonten ing kuil lan griyanipun warga ing budaya Buda ing Jepang. Butsudan punika satunggaling altar awujud lemari kayu mawi lawang kanggé nyimpen gohonzon utawi benda keagamaan. Padatanipun patung ugi lukisan Buda lan Bodhisatwa sarta saged ugi naskah gulungan mandala. Lawangipun dipunbikak kanggé nedahaken barang ingkang dipunsucekaken nalika dinten riyaya agami lan dipuntutup sadèrèngipun srengéngé sumerep. Padatanipun butsudan dados papan kanggé nyimpen piranti babagan agami ingkang dipunsebat butsugu, tuladhanipun lilin, dupa, genta, lan nampan kanggé mapanaken sesajèn kados woh-wohan, tèh lan sekul. Sapérangan sekte Buda nambahaken ihai inggih punika papan nama kanggé ngengeti anggota kulawarga ingkang sampun tilar donya lan dipunsukakaken ing jeto utawi ing njawinipun butsudan.
Panyusunan
Panyusunan lan jinis barang ing jero utawi ing njawinipun butsudan punika bébas gumantung sektenipun. Satunggaling butsudan padatanipun nyimpen patung utawi lukisan Buda utawi déwa-dewi Buda, sanajan gulungan naskah mantra lan sutra ingkang dipunsulam sampun limrah. Barang ingkang limrahipun wonten ing celakipun butsudan inggih punika sesajèn (tèh, toya, dhaharan ingkang awujud woh-wohan utawi sega), dupa, lilin, sekar, lentera, lan kembang ijo abadi. Satunggaling rin gong utawi mangkok persembahyangan limrahipun ugi wonten ing butsudan ingkang tansah dipunthuthuk nalika ibadat utawi pamaosan donga. Pendhèrèk sapérangan sekte Buda nyukakaken ihai— papan ukiran nama anggota kulawarga utawi sedhèrèk ingkang sampun tilar donya saged ing jero utawi ngajengipun butsudan. Sekte Buda sanèsipun, kados Jōdo Shinshū limrahipun boten makaten. Butsudan mapan wonten ing lemari ageng ingkang ing jeronipun wonten serat utawi dhokumèn sarta sertifikat gadhah kulawarga mau.
Hubungan sosial-spiritual
Padatanipun butsudan dipunanggep minangka pérangan esensial ing pagesangan kulawarga tradhisional Jepang amargi kalebet pusat kapitadosan spiritual mliginipun ingkang wonten gegayutan kaliyan sedanipun sedhèrèk utawi mengeti para leluhur. Pérangan punika asring kapanggih wonten ing padesan ingkang kathahipun gadhah butsudan kuwalikan kaliyan ing wewengkon kutha ingkang sampun arang butsudan.
Ema (Shinto)
Ema (絵馬) inggih punika plakat ingkang asalipun saking kayu kanthi gambar jaran ingkang dipunsembahaken wonten ing kuil Shinto lan ugi kuil Buda ing Jepang minangka wujud panyuwun, janji, sarta raos panuwun. Para rawuh ing kuil nyerat panyuwunipun utai donga ing papan ema, lajeng ema mau dipungandhulaken ing papan mirunggan kanggé nggandhulaken ema sareng kaliyan ema saking para rawuh sanèsipun.